Flam | Kerkmusiek
– Lees verder>
Posted in Aanbidding, Flam, Liedboek, Vonkk
Posted on August 15, 2014 December 9, 2014 by faani@flam.co.za
Ek was lanklaas so opgewonde oor een van ons produkte. Ons noem dit Brandhout Multitracks.
OK, ek weet as jy hoor brandhout dan dink jy aan 'n lekker kaggelvuur of aan 'n braaivleisvuur, maar Brandhout Multitracks is selfs beter as dit. Jy weet teen die tyd seker dat Flam sy naam kry van Jeremia 20:9 waar Jeremia sê wanneer hy oor die goedheid van die Here wou stilbly dit in hom word soos 'n vuur wat brand. Flam wil die vuur van aanbidding in gemeentes brandend hou.
Flam het eers Brandstof-produkte gemaak. Dit is 'n produk-reeks DVD's – daar is al drie van hulle – wat jy in jou rekenaar of DVD-speler druk en dan kom die woorde op, saam met 'n groep mense wat die songs vir jou sing. Brandstof is gemik op kleingroepe en gemeentes waar daar nie 'n band beskikbaar is nie en waar julle graag Flam-songs wil sing. Elke DVD het 2 10 minute lange aanbiddingsessies. Dit is Brandstof vir daardie vuur van aanbidding.
Brandhout wil ook die vuur van aanbidding brandend hou, maar is in multitrack formaat. Brandhout Multitracks is backtracks op steroids. Backtracks is begeleidingsnitte in goeie Afrikaans. So, multitracks is multiliniêre begeleidingsnitte. Dit gaan ek egter nie verkoop kry nie. So, ons noem dit eenvoudig Brandhout Multitracks.
Posted in Aanbidding, Flam, Fluister
Posted on August 4, 2014 December 9, 2014 by faani@flam.co.za
Ek het so paar weke terug die opmerking gemaak dat kerkmusiek ook lekker moet wees – ek het nogal redelik reaksie gekry hieroor. 'n Paar baie ernstige mense het vir my laat weet dat 'lekker' nie 'n norm kan wees wanneer dit by aanbidding kom nie.
Ek het so bietjie verder gaan dink daaroor en opgelees en onder andere afgekom op 'n blog van TJ Miller – hy is Pastor of Worship Arts by die Walloon Lake Community Church, in Michigan in die VSA.
Die blog is getiteld "Why we sing" – hoekom sing ons enigsins in die Kerk, hoekom sing ons in die samekomste van gelowiges, in Bybelstudiegroepe, op jeugkampe.
Posted in Aanbidding, Flam, Fluister, Liedboek, Vonkk
'n Paar voorstelle vir Lydenstyd
Oor twee weke is dit die begin van lydenstyd. Ek het 'n kollega gehad wat altyd gesê het hy haat lydenstyd want "die musiek in lydenstyd is so droewig. Dis net mineure die heeltyd". Hy kon dit nie hanteer nie. Hy't altyd vir my gesê: "As hier vandag 'n vreemde besoeker instap by ons erediens, sal hy dink dis geestelik dood in die gemeente want dit klink soos 'n begrafnis."